یمنده ائتلاف کوچلری تامانیدن حوثی لرنینگ کنترولی آستیده گی پایتخت صناء نینگ شرقیده جایلشگن سوان منطقه سیگه اویوشتیریلگن هجوم عاقبتیده 5 نفر قیز اوقووچی اولیب 34 کیشی یره لندی.
خلق ارا جمعیت تامانیدن رسمیات گه تنیلمه گن حوثی لر حکومتیده گی ساغلیقنی سقلش وزیرلیگی سوزچیسی، سعودی عربستان باشچیلیگیده گی ائتلاف کوچلری گه باغلیق حربی اوچاقلرنینگ، پایتخت صناء نینگ شرقیده جایلشگن سوان منطقه سیگه بیر مکتب گه یقین جاینی نشان آلیب هجوم اویوشتیرگن لیگینی بیلدیردی.
هدیری، مذکور هجوم عاقبتیده، 5 نفر قیز اوقووچی اولیب ایچلریده ایریم اوقووچیلر هم بولگن 34 کیشی نینگ یره لنگن لیگینی قید ایتدی.
سعودی عربستان منبعلری ایسه، سعودی عربستان کوچلری نینگ حوثی لر تامانیدن عسکری کمپ اوله راق ایش آلینگن جایگه قره ته عملیات اویوشتیرگنینی افاده ایتدی.
اوزاق مدتدن بیری سیاسی برقرارلیک تامین ایتیلمه گن یمنده حوثی لر، 2014 – ییلی سپتامبر آییدن بیری پایتخت صنعاء و بیر قطار منطقه لرنی اوز کنترولی آستیگه آلیب تورگن.
سعودی عربستان باشچیلیگیده گی ائتلاف کوچلری ایسه 2015 – ییلی مارچ آییدن بیری حوثی لرگه قرشی یمن حکومتینی قولب – قوتله ماقده دیر.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
